CELEX: 32020R0746
Language: bg
Date: 2020-06-04 00:00:00
Title: Регламент за изпълнение (ЕС) 2020/746 на Комисията от 4 юни 2020 година за изменение на Регламент за изпълнение (ЕС) 2019/947 по отношение на отлагане на датите на прилагане на някои мерки в контекста на пандемията от COVID-19 (текст от значение за ЕИП)

5.6.2020   
               
               
                  BG
               
               
                  Официален вестник на Европейския съюз
               
               
                  L 176/13
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/746 НА КОМИСИЯТА
         от 4 юни 2020 година
         за изменение на Регламент за изпълнение (ЕС) 2019/947 по отношение на отлагане на датите на прилагане на някои мерки в контекста на пандемията от COVID-19
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2018/1139 на Европейския парламент и на Съвета от 4 юли 2018 г. относно общи правила в областта на гражданското въздухоплаване и за създаването на Агенция за авиационна безопасност на Европейския съюз и за изменение на регламенти (ЕО) № 2111/2005, (ЕО) № 1008/2008, (ЕС) № 996/2010, (ЕС) № 376/2014 и на директиви 2014/30/ЕС и 2014/53/ЕС на Европейския парламент и на Съвета и за отмяна на регламенти (ЕО) № 552/2004 и (ЕО) № 216/2008 на Европейския парламент и на Съвета и Регламент (ЕИО) № 3922/91 на Съвета (1), и по-специално член 57 от него,
         като има предвид, че:
         
                     (1)
                  
                  
                     Мерките, въведени с цел ограничаване на пандемията от COVID-19, сериозно накърняват способността на държавите членки и на авиационния сектор да се подготвят за прилагането на редица наскоро приети регламенти за изпълнение в областта на авиационната безопасност.
                  
               
                     (2)
                  
                  
                     Ограниченията и промените по отношение на условията на труд и наличието на служители, в съчетание с допълнителното работно натоварване, необходимо за справяне със значителните отрицателни последствия от пандемията от COVID-19, за всички заинтересовани страни, затрудняват подготовката за прилагането на въпросните регламенти за изпълнение.
                  
               
                     (3)
                  
                  
                     Забавянето при изпълнението на различните задачи, необходими за правилното и навременно прилагане на Регламент за изпълнение (ЕС) 2019/947 на Комисията (2), по-специално създаването на регистрационни системи, които са цифрови и оперативно съвместими, както и адаптирането на разрешенията, декларациите и свидетелствата, издадени въз основа на национално законодателство, е неизбежно в резултат на пандемията от COVID-19.
                  
               
                     (4)
                  
                  
                     Процесът на стандартизация и други свързани дейности, провеждани от промишлеността и органите по стандартизация, като например подготовката на методики за изпитване, или изпитванията на технически характеристики, например идентификацията от разстояние, се забавиха. Това от своя страна ще окаже отрицателно въздействие върху капацитета на производителите да пускат на пазара безпилотни въздухоплавателни системи (БЛС), отговарящи на новите стандартизирани изисквания в съответствие с Делегиран регламент (ЕС) 2019/945 на Комисията (3).
                  
               
                     (5)
                  
                  
                     Затова следва да се позволи експлоатацията на всички видове БЛС да продължи при съществуващите условия в рамките на допълнителни 6 месеца. Поради това датите на прилагане на Регламент за изпълнение (ЕС) 2019/947 следва да бъдат съответно отложени, за да се даде възможност на операторите на БЛС да използват БЛС, които не съответстват на Делегиран регламент (ЕС) 2019/945, още 6 месеца.
                  
               
                     (6)
                  
                  
                     Агенцията за авиационна безопасност на Европейския съюз потвърди пред Комисията, че отлагането на прилагането на разпоредбите, посочени в съображение 3, е възможно, без това да има отрицателно въздействие върху авиационната безопасност, тъй като то ще бъде за много ограничен период от време, въздушният трафик вероятно ще се възобновява бавно в контекста на възстановяването от пандемията от COVID-19, което ще доведе до по-малко излагане на рискове, а националното законодателство ще продължи да се прилага в онези държави членки, в които експлоатацията на БЛС е разрешена.
                  
               
                     (7)
                  
                  
                     С цел да се окаже незабавна помощ на националните органи и всички заинтересовани страни по време на пандемията от COVID-19 и да им се даде възможност да адаптират своите планове, за да се подготвят за отложеното прилагане на съответните разпоредби, настоящият регламент следва да влезе в сила в деня след деня на публикуването му в Официален вестник на Европейския съюз.
                     
                  
               
                     (8)
                  
                  
                     Мерките, предвидени в настоящия регламент, са в съответствие със становището на комитета, създаден по силата на член 127 от Регламент (ЕС) 2018/1139,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Регламент за изпълнение (ЕС) 2019/947 се изменя, както следва:
            
                        1)
                     
                     
                        в член 20 „1 юли 2022 г.“ се заменя с „1 януари 2023 г.“;
                     
                  
                        2)
                     
                     
                        член 21 се изменя, както следва:
                        
                                    а)
                                 
                                 
                                    в параграф 1 „1 юли 2021 г.“ се заменя с „1 януари 2022 г.“;
                                 
                              
                                    б)
                                 
                                 
                                    в параграф 2 „1 юли 2021 г.“ се заменя с „1 януари 2022 г.“;
                                 
                              
                                    в)
                                 
                                 
                                    в параграф 3 „1 юли 2022 г.“ се заменя с „1 януари 2023 г.“;
                                 
                              
                  
                        3)
                     
                     
                        в член 22 „две години“ се заменя с „30 месеца“;
                     
                  
                        4)
                     
                     
                        член 23 се изменя, както следва:
                        
                                    а)
                                 
                                 
                                    в параграф 1 втора алинея се заменя със следното:
                                    „Той се прилага, считано от 31 декември 2020 г.“;
                                 
                              
                                    б)
                                 
                                 
                                    параграф 5 се заменя със следното:
                                    
                                       „5.   Член 15, параграф 3 се прилага от 1 януари 2022 г.“
                                    
                                 
                              
                  
         
            Член 2
            Настоящият регламент влиза в сила в деня след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 4 юни 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 212, 22.8.2018 г., стр. 1.
         
            (2)  Регламент за изпълнение (ЕС) 2019/947 на Комисията от 24 май 2019 г. относно правилата и процедурите за експлоатация на безпилотни въздухоплавателни средства (ОВ L 152, 11.6.2019 г., стр. 45).
         
            (3)  Делегиран регламент (ЕС) 2019/945 на Комисията от 12 март 2019 г. относно безпилотните летателни системи и операторите от трети държави на безпилотни летателни системи (ОВ L 152, 11.6.2019 г., стр. 1).